el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el en en en en en el el el el el el el el el el el el el
Το φαράγγι Νταριάλ ή Νταριαλί (αγγλικά: Darial Gorge‎ ή Dariali Gorge), (γεωργιανά: დარიალის ხეობა, Darialis Kheoba), (ρωσικά: Дapbялbckoe yщeлbe‎), (οσσετικά: ApBыkoM, Arvykom) είναι φαράγγι, πέρασμα και σημείο ελέγχου, στα σύνορα μεταξύ της Ρωσίας και της Γεωργίας. Βρίσκεται ανατολικά, στο ύψος της βάσης, του βουνού Καζμπέκ και διασχίζεται από τον ποταμό Τάρεκ, σε μια απόσταση 15 περίπου χιλιομέτρων (8 μιλίων).[1] Το φαράγγι βρίσκεται νότια της σημερινής πόλης Βλαντικαβκάζ, πρωτεύουσας της Δημοκρατίας της Βόρειας Οσετίας - Αλανίας.
Γεωργία, Ρωσία, Ρωσική Αυτοκρατορία και Ένωση Σοβιετικών Σοσιαλιστικών Δημοκρατιών
δεδομένα (π • σ • ε )
Ο Ιώσηπος έγραψε ότι ο Μέγας Αλέξανδρος έχτισε σιδερένιες πύλες σε απροσδιόριστο πέρασμα,[2] το οποίο κάποιοι Λατίνοι και Έλληνες συγγραφείς ταυτίζουν με το Νταριάλ.[3]
Το πέρασμα αυτό, το οποίο ήλεγχαν οι Ίβηρες του Καυκάσου, κατέκτησαν οι Σασσανίδες, το 252-253, όταν η Αυτοκρατορία των Σασσανιδών κατέκτησε και προσάρτησε την Ιβηρία του Καυκάσου.[4]
Ο έλεγχος του περάσματος περιήλθε, το 628, στο Δυτικό Τουρκικό Χαγανάτο (διάρκεια του Χαγανάτου μεταξύ 593–659), όταν ο Χαν Τονγκ Γιαμπγού (Tong Yabghu Qaghan) υπέγραψε μια συνθήκη με την Ιβηρία, μεταφέροντας υπό το Χαγανάτο τον έλεγχο όλων των πόλεων και των φρουρίων της, καθώς και για την εδραίωση ελεύθερου εμπορίου στην περιοχή αυτή.[5]
Κατόπιν, ο έλεγχος πέρασε, το 644, στο αραβικό Χαλιφάτο Ρασιντούν ( 632–661).[6] Στη συνέχεια τον έλεγχο της περιοχής είχε το Βασίλειο της Γεωργίας (1008–1490). Στην περιοχή αυτή έγινε και μάχη μεταξύ του Ιλχανάτου (διάρκεια: 1256–1335/1353) και της Χρυσής Ορδής (διάρκεια: 1240–1502), όπου ελεγχόταν έμμεσα από τους Σαφαβίδες (διάρκεια: 1501–1736) και τη Δυναστεία Καζάρ (διάρκεια: 1789–1925), έως ότου κατελήφθη από την Ρωσική Αυτοκρατορία, μετά την προσάρτηση του Βασιλείου της Γεωργίας, μεταξύ 1801-1830. Το φαράγγι παρέμεινε στρατηγικό συνοριακό σημείο, υπό ρωσικό έλεγχο, μέχρι κυρίως το διαμελισμό της Σοβιετικής Ένωσης.
Το φαράγγι του Νταριάλ και το πέρασμά του ήταν, διαχρονικά στην ιστορία, σημαντικό ως ένα από τα μόλις δύο βασικά σημεία διέλευσης της οροσειράς του Καυκάσου (το άλλο είναι το Πέρασμα του Ντερμπέντ, στο Ντερμπέντ), το οποίο διέθετε μεγάλη οχύρωση, τουλάχιστον από το 150 ΠΚΕ.[1] Τα ερείπια του αρχαίου φρουρίου είναι ακόμη και σήμερα ορατά. Το πέρασμα αυτό χρησίμευσε ως κομβικό σημείο ελέγχου για πολλούς δρόμους, οι οποίοι συνδέουν το Βόρειο Καύκασο και τον Νότιο Καύκασο, στη ευρύτερη περιοχή της Καυκασίας και παρέμεινε ανοικτό προς κυκλοφορία, στο μεγαλύτερο μέρος της ύπαρξής του.
Το ρωσικό φρούριο, στο Νταριάλ, το οποίο φρουρούσε το τμήμα αυτό της γεωργιανής στρατιωτικής οδού (Georgian Military Road) χτίστηκε στο βόρειο άκρο του φαραγγιού, σε υψόμετρο 1.447 μέτρα.
Το φαράγγι έχει αποθανατιστεί στη ρωσική ποίηση, ιδίως στο έργο του Μιχαήλ Λέρμοντοφ, με το ποίημά του “Δαίμων” (“The Demon”) και έχει γίνει γνωστό ως ένα από τα πιο ρομαντικά μέρη στον Καύκασο.
Δημοκρατία της Βόρειας Οσετίας - Αλανίας
Τα Wikimedia Commons έχουν πολυμέσα σχετικά με το θέμα
↑ 1,0 1,1 1,2   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Darial» Εγκυκλοπαίδεια Μπριτάννικα 7 (11η έκδοση) Cambridge University Press, σελ. 832 https://archive.org/stream/encyclopaediabrit07chisrich#page/832/mode/1up
↑ Van Donzel, Emeri· Andrea Schmidt (2010). Gog and Magog in Early Syriac and Islamic Sources: Sallam's Quest for Alexander's Wall. Brill Academic Publishers. σελ. 11. ISBN 978-9004174160.
↑ Reynolds, Gabriel Said (2007). The Qur'an in its Historical Context. Routledge. σελ. 186. ISBN 978-0415428996.
↑ Ehsan Yarshater. The Cambridge history of Iran, Volume 1. Cambridge University Press, 1983. ISBN 0-521-20092-X, 9780521200929, p. 141
↑ Movses Kagankatvatsi, History of Agvans (Russian trans. and ed. by Patkanov). St. Petersburg, 1861, pp. 121
↑ Akram A.I. The Muslim Conquest of Persia, Ch:16 ISBN 978-0-19-597713-4
Στο λήμμα αυτό έχει ενσωματωθεί κείμενο από το λήμμα Darial Gorge της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).